**Grozījumi likumā “Par iedzīvotāju ienākuma nodokli”**

Izdarīt likumā “Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23. nr.; Latvijas Republikas Saeimas un Ministru Kabineta Ziņotājs, 1994, 2., 23. nr.; 1995, 8., 14. nr.; 1996, 9. nr.; 1997, 3., 21. nr.; 1998, 1. nr.; 1999, 24. nr.; 2000, 5. nr.; 2001, 1., 24. nr.; 2002, 6. nr.; 2003, 15. nr.; 2004, 2. nr.; 2005, 2., 8., 24. nr.; 2006, 14., 22. nr.; 2007, 3., 12., 24. nr.; 2008, 12. nr.; 2009, 1., 2., 15., 16. nr.; Latvijas Vēstnesis, 2009, 200. nr.; 2010, 82., 131., 178., 206. nr.; 2011, 99., 144., 157., 204. nr.; 2012, 44., 88., 92., 192. nr.; 2013, 194., 232., 234. nr.; 2014, 47., 57., 257. nr.; 2015, 42., 97., 227., 248. nr.; 2016, 123., 241. nr.; 2017, 156., 242. nr.; 2018, 95., 111., 194., 249. nr.; 2019, 66., 118, nr.) šādus grozījumus:

1. papildināt 1.panta otro daļu aiz vārdiem “nodokļa un” ar vārdu “samazinātās”;
2. papildināt 3.panta trešo daļu ar 14.2 punktu šādā redakcijā:

“142) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

1. papildināt 4.panta pirmās daļas 3.punktu aiz vārdiem “kā arī” ar vārdu “samazināto”;
2. 8.pantā:

papildināt trešo daļu ar 10.2 punktu šādā redakcijā:

“102) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

papildināt trešo daļu ar 20.5 punktu šādā redakcijā:

“205) ienākumi, kas radušies samazinātu vai dzēstu saistību rezultātā, izņemot šā likuma 9.panta pirmās daļas 8.3 , 35.1, 35.2, 35.3, 35.4, 35.5 un 45.punktā minētos ienākumus.”;

papildināt pantu ar divdesmit otro daļu šādā redakcijā:

“22. Šā panta trešās daļas 20.5 punkta izpratnē par ienākumu neuzskata dzēstās vai samazinātās nodokļu saistības (parādus) un ar tām saistītās dzēstās vai samazinātās nokavējuma naudas un soda naudas.”;

1. 9.pantā:

papildināt pirmo daļu ar 8.3 punktu šādā redakcijā:

“83) ienākums, kas gūts studiju un studējošo kredīta dzēšanas rezultātā;”;

izteikt pirmās daļas 9.punktu šādā redakcijā:

“9) mantojuma rezultātā gūtais ienākums, izņemot autoratlīdzību (honorāru), kuru izmaksā autortiesību mantiniekiem, un valsts fondētās pensijas kapitālu, ko valsts fondēto pensiju shēmas dalībnieka nāves gadījumā manto un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

papildināt pirmo daļu ar 16.2 punktu šādā redakcijā:

“162) ar attālinātā darba veikšanu saistītie darbinieka izdevumi, kurus atbilstoši Darba likuma 76.panta ceturtajai daļai sedz darba devējs, ja to kopējais apmērs mēnesī par pilnas slodzes darbu nepārsniedz 60 *euro*:

1. par darba vietas aprīkojuma nolietojumu (tai skaitā dators, programmatūra, darba galds) – ne vairāk kā 30 *euro* mēnesī,
2. par mazvērtīgiem priekšmetiem (tai skaitā kancelejas preces) – ne vairāk kā 10 *euro* mēnesī,
3. par komunālajiem maksājumiem – ne vairāk kā 6 *euro* mēnesī,
4. par tālruņa abonēšanas maksu – ne vairāk kā 7 *euro* mēnesī,
5. par interneta abonēšanas maksu (neiekļaujot maksu par interneta ierīkošanu) – ne vairāk kā 7 *euro* mēnesī”;

papildināt pirmo daļu ar 45. un 46. punktu šādā redakcijā:

“45) samazinātu vai dzēstu saistību rezultātā gūts ienākums, ja:

1. samazinātās vai dzēstās saistības ir iekļautas kreditora ar uzņēmumu ienākumu nodokli apliekamajā bāzē saskaņā ar Uzņēmumu ienākuma nodokļa likumu, vai
2. samazinātās vai dzēstās saistības ir izslēgtas no kreditora uzņēmumu ienākuma nodokļa bāzes un izpildās viens no Uzņēmumu ienākuma nodokļa likuma 9.panta trešās daļas 4.punktā, 5. punktā, 6.punktā, 8. punkta b. apakšpunktā vai 11.punktā minētajiem nosacījumiem.”;

46) no valsts budžeta izmaksājams pabalsts par vienās dzemdībās dzimušu trīs un vairāk bērnu piedzimšanu.”;

papildināt pantu ar 6.1 daļu šādā redakcijā:

“6.1 Valsts ieņēmumu dienests lēmumu par nodibinātās stipendijas nolikuma reģistrāciju rakstveidā neizdod, bet lēmumu paziņo ar informācijas publicēšanu Valsts ieņēmumu dienesta tīmekļa vietnē. Valsts ieņēmumu dienests ievieto informāciju vienas darbdienas laikā no lēmuma pieņemšanas dienas. Lēmums stājas spēkā nākamajā darba dienā pēc publicēšanas.”;

papildināt pantu ar 7.1 un 7.2 daļu šādā redakcijā”

“7.1  Šā panta pirmās daļas 16.2 punktu piemēro, ja ir izpildīti šādi nosacījumi:

1. vienošanās par attālināta darba veikšanu ir noteikta darba līgumā vai noteikta ar darba devēja rīkojumu un ir norādīts, kādus izdevumus darba devējs kompensē;
2. ar attālinātā darba veikšanu saistītos izdevumus sedz darba devējs, pie kura ir iesniegta darbinieka algas nodokļa grāmatiņa;

3) ar attālinātā darba veikšanu saistīto izdevumu apmēri tiek noteikti proporcionāli slodzei un līgumā vai rīkojumā norādīto attālinātā darba dienu skaitam mēnesī, ja darbs tiek veikts gan attālināti, gan darba vietā;

7.2 Šā panta pirmās daļas 16.2 punktu nepiemēro ilgstošas prombūtnes laikā, kas pārsniedz 30 dienas.”

1. 10.pantā:

papildināt 1.4 daļu ar otro teikumu šādā redakcijā:

“Šā panta pirmās daļas 2.punktā minētos attaisnotos izdevumus maksātājs ir tiesīgs piemērot arī par brāli vai māsu – personu ar 1. vai 2. grupas invaliditāti.”;

papildināt piektās daļas otro teikumu aiz vārda “maksāta” ar vārdu “samazinātā”;

1. papildināt 11.panta divdesmito daļu aiz vārdiem “nevar būt” ar vārdu “samazinātās”;
2. papildināt 11.1 panta četrpadsmito daļu aiz vārdiem “nevar būt” ar vārdu “samazinātās”;
3. papildināt 11.5 panta astoto daļu aiz vārda “patentmaksu” ar vārdiem “vai samazināto patentmaksu”;
4. izteikt 11.10 pantu šādā redakcijā:

“11.10 pants. **Īpaši noteikumi samazinātās patentmaksas maksātājiem**

1. Samazinātā patentmaksa ir valsts noteikts vienots fiksēts maksājums, kas ietver iedzīvotāju ienākuma nodokļa maksājumus par fiziskās personas saimniecisko darbību.

2. Samazinātā patentmaksa ir 17 euro gadā vai deviņi euro pusgadā. Samazinātā patentmaksa ir galīgs nodokļa maksājums par kalendāra gadu vai sešiem kalendāra mēnešiem, un tā nav atmaksājama maksātājam, izņemot gadījumu, kad Valsts ieņēmumu dienests pieņem lēmumu par atteikumu reģistrēt fizisko personu kā samazinātās patentmaksas maksātāju.

3. Maksātājs var izvēlēties maksāt samazināto patentmaksu, ja viņš darbojas kādā no šādām saimnieciskās darbības jomām:

1) ādas un tekstilizstrādājumu amatniecība;

2) apģērbu un apavu izgatavošana un labošana, pulksteņu un slēdzeņu labošana, kā arī citi sadzīves pakalpojumi;

3) amatniecības izstrādājumu izgatavošana;

4) floristika;

5) privātie mājsaimniecības pakalpojumi;

6) mājas aprūpes pakalpojumi.

4. Maksātājam ir tiesības maksāt samazināto patentmaksu, ja ir izpildīti šādi nosacījumi:

1) tam ir piešķirta vecuma pensija (tai skaitā priekšlaicīgi) un tam ir tiesības piemērot pensionāra neapliekamo minimumu vai tas saskaņā ar normatīvajiem aktiem ir atzīts par personu ar 1. vai 2. grupas invaliditāti;

2) tā saimnieciskās darbības ieņēmumi pirmstaksācijas gadā nepārsniedz 3000 euro;

3) tas nav algas nodokļa maksātājs;

4) tas savā saimnieciskajā darbībā, nenodarbina citas personas.

5. Maksātājs var izvēlēties maksāt samazināto patentmaksu, ja atbilstoši paša maksātāja prognozei taksācijas gada saimnieciskās darbības ieņēmumi (pārrēķinot uz pilnu taksācijas gadu) nepārsniegs 3000 euro.

6. Maksātājs, kura saimnieciskās darbības ieņēmumi taksācijas gadā pārsniedz 3000 euro, bet kurš taksācijas gadā ir maksājis samazināto patentmaksu, saimnieciskās darbības apliekamo ienākumu, sākot ar nākamo mēnesi pēc minētā saimnieciskās darbības ieņēmumu sliekšņa pārsniegšanas un turpmākajos periodos, aprēķina saskaņā ar šā likuma 11. vai 11.1 pantu. Maksātājs var atkārtoti izvēlēties maksāt samazināto patentmaksu ne agrāk kā pēc pieciem gadiem.

7. Maksātājs, kas veic saimniecisko darbību un par to maksā samazināto patentmaksu, vienlaikus nevar būt:

1) saimnieciskās darbības veicējs, kas saimnieciskās darbības ienākumu nosaka saskaņā ar šā likuma 11. (izņemot šā likuma 11.panta divpadsmito daļu) vai 11.1 pantu;

2) mikrouzņēmumu nodokļa maksātājs;

3) pakalpojumu sniedzējs saimnieciskās darbības veicējam (arī komersantam) viņa saimnieciskās darbības ietvaros, ja saimnieciskās darbības veicējs (arī komersants) darbojas tajā pašā saimnieciskās darbības jomā, par kuru samazinātās patentmaksas maksātājs maksā samazināto patentmaksu.

8. Samazināto patentmaksu administrē Valsts ieņēmumu dienests.

9. Samazinātās patentmaksas maksātāju reģistrē Valsts ieņēmumu dienests. Fiziskā persona reģistrācijas iesniegumu samazinātās patentmaksas veikšanai iesniedz Valsts ieņēmumu dienestam un veic samazinātās patentmaksas maksājumu valsts budžeta kontā.

10. Kārtību, kādā reģistrē samazinātās patentmaksas maksātāju, maksā samazināto patentmaksu, kā arī saimnieciskās darbības jomas profesijas, par kurām maksā samazināto patentmaksu, saimnieciskās darbības ierobežojumus samazinātās patentmaksas maksātājam nosaka Ministru kabinets.

11. Ja samazinātās patentmaksas maksātājam par kādu darījumu nav ārējā attaisnojuma dokumenta, iekšējo attaisnojuma dokumentu var negatavot, bet ieņēmumu uzskaites reģistrā norāda informāciju par darījuma dalībnieku, ja to var identificēt. Ja darījuma dalībnieku nevar identificēt (piemēram, ienākumi gūti, pārdodot produkciju tirgū), ieņēmumu uzskaites reģistrā norāda ieraksta kārtas numuru, datumu, darījuma aprakstu, darījuma summu par dienā vai nedēļā gūto ieņēmumu kopsummu. Ieņēmumu uzskaites reģistrs uzglabājams piecus gadus no dienas, kad tajā izdarīts pēdējais ieraksts. Ja ieņēmumu uzskaites reģistru kārto papīra reģistra veidā, tā lapas numurē no taksācijas gada sākuma augošā secībā, caurauklo, pēdējā lapā norāda lapu skaitu un apliecina ar personas parakstu.”;

1. 12.pantā:

papildināt 1.2 daļu aiz vārdiem “saimnieciskās darbības ieņēmumus, par kuriem maksā” ar vārdu “samazināto”;

papildināt devīto daļu aiz vārda “maksāta” ar vārdu “samazinātā”;

1. papildināt 13.panta trešās daļas trešo teikumu aiz vārda “maksāta” ar vārdu “samazinātā”.
2. papildināt 14.panta 1.1 daļu aiz vārdiem “kāds no vecākiem vai vecvecākiem” ar vārdiem un skaitļiem “personas ar 1. vai 2. grupas invaliditāti brālis vai māsa”;
3. 15.pantā:

aizstāt visā pantā skaitli un vārdu “31,4 procenti” ar skaitli un vārdu “31 procents” attiecīgajā locījumā;

svītrot devīto daļu;

1. 17.pantā:

papildināt desmito daļu ar 5.2 punktu šādā redakcijā:

“52) valsts fondētās pensijas kapitāls, ko valsts fondēto pensiju shēmas dalībnieka nāves gadījumā manto un kas tiek aprēķināts mantiniekam pirms mantinieka saistību dzēšanas pret sociālās apdrošināšanas speciālo budžetu un valsts pamatbudžetu, kas izriet no sociālās apdrošināšanas pakalpojumu, valsts sociālo pabalstu un izdienas pensiju pārmaksām saskaņā ar likumu “Par valsts sociālo apdrošināšanu”, ja mantinieks ir izvēlējies to saņemt ar pārskaitījumu uz maksājumu kontu kredītiestādē;”;

aizstāt desmitās daļas 7.punktā vārdus “kurai nav izsniegts Valsts ieņēmumu dienesta apliecinājums par reģistrēšanos saimnieciskās darbības veicēja statusā” ar vārdiem “kura nav reģistrējusi saimniecisko darbību”;

aizstāt divpadsmitajā daļā skaitļus “14.1, 15.” ar skaitļiem “14.1, 14.2, 15.”.

1. 18.pantā:

aizstāt pirmajā daļā vārdus un skaitli “ne vēlāk kā līdz pēctaksācijas gada 1.jūnijam” ar vārdiem “ne vēlāk kā līdz šajā likumā noteiktajai deklarācijas iesniegšanas dienai”;

papildināt trešajā daļā pirms vārdiem “Maksātājs patstāvīgi iemaksā budžetā” ar vārdiem “Ja maksātāja pirmstaksācijas gada ienākumi, kurus apliek ar šā likuma 15.panta otrajā daļā noteikto nodokļa likmi, nepārsniedz saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru”;

papildināt pantu ar 3.1 daļu šādā redakcijā:

“3.1 Ja maksātāja pirmstaksācijas gada ienākumi, kurus apliek ar šā likuma 15.panta otrajā daļā noteikto nodokļa likmi, pārsniedz saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru, maksātājs patstāvīgi iemaksā vienotajā nodokļu kontā aprēķinātos nodokļa avansa maksājumus par taksācijas gadu šādos termiņos: ne vēlāk kā 23. martā, ne vēlāk kā 23. jūlijā, ne vēlāk kā 23. septembrī un ne vēlāk kā 23. novembrī. Ne vēlāk kā 23. martā iemaksājamā avansa maksājuma apmērs ir ceturtā daļa no pirmstaksācijas gadam noteiktās nodokļa avansa summas, bet ne vēlāk kā 23. jūlijā, ne vēlāk kā 23. septembrī un ne vēlāk kā 23. novembrī iemaksājamā avansa maksājuma apmērs ir taksācijas gadam noteiktā nodokļa avansa maksājuma un pirmajā ceturksnī veicamā avansa maksājuma starpība, kas dalīta ar trīs.”.

1. 19. pantā:

papildināt trešo daļu aiz vārda “ienākumi” ar vārdiem un skaitli “kurus apliek ar šā likuma 15.panta otrajā daļā noteikto nodokļa likmi”;

papildināt ceturto daļu ar otro teikumu šādā redakcijā:

“Valsts ieņēmumu dienests lēmumu par nodokļa pārmaksas atmaksu, kas deklarēta rezumējošā kārtībā un apstiprināta pilnā apmērā, rakstveidā neizdod, bet lēmumu paziņo ar nodokļa pārmaksas atmaksas veikšanu maksātāja kredītiestādes kontā, maksātāja norēķinu kontā, kas atvērts pie maksājumu pakalpojumu sniedzēja, skaidrā naudā vai ar paziņojumu par novirzīšanu nokavēto nodokļu un ar tiem saistīto maksājumu segšanai vai ieskaitīšanu zvērinātu tiesu izpildītāju rīkojumu izpildei.”;

papildināt pantu ar 4.2 daļu šādā redakcijā:

“Nodokļa pārmaksas automātisku atmaksu Valsts ieņēmumu dienests veic saskaņā ar šā likuma 20.1 pantā noteikto kārtību.”

izteikt piekto daļu šādā redakcijā:

“5. Deklarācija ar tai pievienotajiem dokumentiem iesniedzama Valsts ieņēmumu dienestam taksācijas gadam sekojošajā gadā no 1. marta līdz 1. jūnijam, bet, ja taksācijas gada ienākumi, kurus apliek ar šā likuma 15.panta otrajā daļā noteikto nodokļa likmi, pārsniedz saskaņā ar likumu “Par valsts sociālo apdrošināšanu” noteikto obligāto iemaksu objekta maksimālo apmēru, — no 1. aprīļa līdz 1. jūlijam. Deklarācijā uzrādāma tikai tā informācija, kas nav pieejama valsts informācijas sistēmās. Valsts ieņēmumu dienests aizpilda tās deklarācijas sadaļas, par kurām informācija ir pieejama valsts informācijas sistēmās, un par rezumējošā kārtībā aprēķināto nodokļa summu”;

papildināt 5.4 daļu ar otro teikumu šādā redakcijā:

“Ja maksātājs šā panta piektajā daļā noteiktajā deklarācijas iesniegšanas termiņā nav apstiprinājis deklarācijā norādītās informācijas patiesumu (nav iesniedzis deklarāciju), precizējis vai papildinājis deklarācijā norādīto informāciju, uzskatāms, ka maksātājs piekrīt Valsts ieņēmumu dienesta aizpildītajā maksātāja deklarācijā iekļautajai informācijai un rezumējošā kārtībā budžetā maksājamai summai.”;

papildināt pantu ar 10.3, 10.4 , 10.5 , 10.6 un 10.7 daļu šādā redakcijā:

“10.3 Pašvaldība līdz pēctaksācijas gada 1. februārim Valsts ieņēmumu dienestam elektroniski nosūta informāciju par taksācijas gadā aktuālajām licencēm interešu un pieaugušo neformālās izglītības maksas programmu īstenošanai, norādot šādu informāciju:

1. licences saņēmēja - fiziskās personas - vārdu, uzvārdu, personas kodu vai licences saņēmēja - juridiskās personas - nosaukumu un reģistrācijas numuru;
2. licences izsniegšanas datumu;
3. licences derīguma termiņu taksācijas gadā.

10.4 Ja pakalpojumu sniedzējs sniedz šā likuma 10. panta pirmās daļas 2.punktā minētos pakalpojumus, par kuriem izdevumus maksātājs ir tiesīgs iekļaut savos attaisnotajos izdevumos, šāda pakalpojumu sniedzēja sniegto informāciju par pakalpojuma saņēmēja vārdu, uzvārdu un personas kodu, maksājuma dokumentu identificējošo informāciju (datumu, kases čeka vai kvīts sēriju un numuru, maksājuma uzdevuma numuru), saņemtā pakalpojuma veidu (izglītības vai ārstniecības un medicīnas pakalpojums) un saņemtā maksājuma apmēru, Valsts ieņēmumu dienests izmanto, veicot deklarācijas apstrādi, ja izpildās šādi nosacījumi:

1. attiecībā uz medicīnas un ārstniecības pakalpojumiem nodokļa maksātājs pakalpojumu sniedzējam saistībā ar konkrēto pakalpojumu devis savu piekrišanu ar viņu saistīto personas datu nodošanai Valsts ieņēmumu dienestam;
2. pakalpojuma sniedzējs sniedz šādu informāciju saskaņā ar normatīvajiem aktiem vai pakalpojumu sniedzējs ir vienojies ar Valsts ieņēmumu dienestu par šādu informācijas nosūtīšanas kārtību un datu formātu, noslēdzot attiecīgu līgumu.

10.5Valsts ieņēmumu dienests šā panta 10.7 daļā noteiktajam mērķim izmantojamo informāciju par attiecīgo taksācijas gadu Valsts ieņēmumu dienesta informāciju sistēmās uzglabā piecus gadus no pēctaksācijas gada 1.janvāra, bet gadījumos, ja saskaņā ar likumu tā ir izmantojama ilgāku periodu - termiņā, kas atbilst tās piemērošanas laikam.

10.6Apdrošināšana sabiedrība pēc Valsts ieņēmumu dienesta rakstiska pieprasījuma sniedz informāciju par fiziskajai personai atmaksāto summu saskaņā ar konkrētu attaisnojuma dokumentu par medicīnas un ārstnieciskajiem pakalpojumiem, ja tas iekļauts deklarācijā kā attaisnoto izdevumu pamatojums, norādot:

1) atlīdzības saņēmēja vārdu, uzvārdu, personas kodu;

2) kases čeka vai kvīts datumu, kases čeka vai kvīts sēriju un numuru;

3) pakalpojuma sniedzēja nosaukumu vai vārdu, uzvārdu, pakalpojuma sniedzēja reģistrācijas numuru vai nodokļu maksātāja reģistrācijas kodu;

4) pakalpojuma veidu,

5) pakalpojuma pilnu cenu un apdrošinātāja atmaksāto summu.

10.7 Šā panta desmitajā, 10.1, 10.2, 10.4 un 10.6daļā minēto informāciju Valsts ieņēmumu dienests izmanto deklarāciju apstrādē, piemērojot šā likuma 10.pantā noteiktos attaisnotos izdevumus un 13.pantā noteiktos atvieglojumus.”

1. izteikt 20. panta otro daļu šādā redakcijā:

“2. Ja iekšzemes nodokļa maksātājs šā likuma 19. panta piektajā daļā noteiktajā termiņā nav iesniedzis deklarāciju, šis fakts ir maksātāja apliecinājums tam, ka atbilstoši Valsts ieņēmumu dienesta valsts informācijas sistēmās esošajai informācijai rezumējošā kārtībā aprēķinātā nodokļa summa ir atbilstoša maksātāja taksācijas gadā gūtajiem ienākumiem un iemaksājama budžetā. Ja iekšzemes nodokļa maksātājs šā likuma 19. panta piektajā daļā noteiktajā termiņā nav iesniedzis deklarāciju, kā arī Valsts ieņēmumu dienests atbilstoši valsts informācijas sistēmās esošajai informācijai deklarācijā nav aprēķinājis rezumējošā kārtībā budžetā maksājamo summu, šis fakts ir maksātāja apliecinājums tam, ka no viņa taksācijas gadā saņemtajiem ienākumiem nodoklis ir ieturēts pilnā apmērā.”;

1. papildināt likumu ar 20.1 pantu šādā redakcijā:

“20.1 pants. **Nodokļa pārmaksas automātiska atmaksa**

1. Nodokļa pārmaksas automātiskā atmaksa ir nodokļa pārmaksas atmaksa, kuru Valsts ieņēmumu dienests bezskaidrā naudā veic maksātājam, kurš nav iesniedzis deklarāciju līdz nodokļa pārmaksas automātiskās atmaksas dienai un uz to attiecas šā likuma 20. pantā noteiktie ienākumu deklarēšanas atvieglojumi.

2. Nodokļa pārmaksas automātiskā atmaksa notiek, ja, atbilstoši Valsts ieņēmumu dienesta valsts informācijas sistēmās esošajai informācijai, pārmaksa veidojas kāda šajā panta daļā minētā faktora ietekmē:

1. gada diferencētais neapliekamais minimums;
2. pensionāra neapliekamais minimums;
3. papildu atvieglojums (personām ar invaliditāti, politiski represētajiem un nacionālās pretošanās kustības dalībniekiem);
4. progresīvā nodokļa likme;
5. atvieglojuma par apgādībā esošu personu nepilnīga izmantošana, ja maksātājs, kuram ir tiesības uz šo atvieglojumu, normatīvajos aktos noteiktajā kārtībā ir iesniedzis Valsts ieņēmumu dienestā paziņojumu par apgādībā esošām personām un Valsts ieņēmumu dienests ir izdarījis attiecīgu ierakstu algas nodokļa grāmatiņā;
6. maksātāja attaisnotie izdevumi saskaņā ar šā likuma 10. panta pirmās daļas 5. un 6. punktu, ja Valsts ieņēmumu dienests par tiem ir saņēmis informāciju atbilstoši šā likuma 19. panta desmitajai daļai.
7. Valsts ieņēmumu dienests nodokļa pārmaksas automātisko atmaksu veic, ja tā rīcībā ir informācija par aktuālo maksātāja kontu Latvijas Republikā reģistrētā kredītiestādē vai pie maksājumu pakalpojuma sniedzēja, uz kuru veicama pārmaksas atmaksa, un maksātājam nav nodokļu parādu. Valsts ieņēmumu dienesta nodokļa pārmaksas automātisko atmaksu neveic, ja tā rīcībā ir informācija, ka uz atmaksas dienu maksātāja konts, par kuru tika sniegta informācija, ir slēgts.
8. Lai saņemtu nodokļa pārmaksas automātisku atmaksu, maksātājs līdz pēctaksācijas gada 30. septembrim Valsts ieņēmumu dienesta elektroniskās deklarēšanas sistēmā sniedz informāciju Valsts ieņēmumu dienestam par aktuālo personīgo kontu Latvijas Republikā reģistrētā kredītiestādē vai pie pakalpojuma sniedzēja maksājumu iestādē, kurā vēlas saņemt nodokļa pārmaksas automātisko atmaksu. Informāciju par kontu Valsts ieņēmumu dienestam var nesniegt, ja maksātājs šādu informāciju ir sniedzis iepriekš un tajā nav veicami precizējumi.
9. Ja maksātājs līdz nodokļa pārmaksas automātiskās atmaksas dienai nav iesniedzis deklarāciju, ar to viņš apliecina, ka uz to attiecas šā likuma 20. pantā noteiktie ienākumu deklarēšanas atvieglojumi un ka apstiprina Valsts ieņēmumu dienesta sagatavotajā deklarācijā iekļauto informāciju. Ja maksātājs līdz pēctaksācijas gada 30. septembrim, izmantojot Valsts ieņēmumu dienesta elektronisko deklarēšanas sistēmu, nav atteicies no pārmaksātā nodokļa automātiskas atmaksas saņemšanas, ar to viņš apliecina, ka piekrīt pārmaksātā nodokļa automātiskas atmaksas saņemšanai.
10. Valsts ieņēmumu dienests lēmumu par nodokļa pārmaksas automātisku atmaksu rakstveidā neizdod. Lēmumu paziņo ar nodokļa pārmaksas atmaksas veikšanu maksātāja kredītiestādes kontā vai maksātāja norēķinu kontā, kas atvērts pie maksājumu pakalpojumu sniedzēja, vienlaikus nosūtot maksātājam par to informāciju Valsts ieņēmumu dienesta elektroniskās deklarēšanas sistēmā.”
11. svītrot 26.panta sesto daļu;
12. papildināt 28. pantu ar 19. punktu šādā redakcijā:

“19) līdz pēctaksācijas gada 30. septembrim sniegt informāciju Valsts ieņēmumu dienestam par atteikšanos no nodokļa pārmaksas automātiskās atmaksas, ja uz maksātāju ir attiecināmi likuma 20.1 pantā nosacījumi, bet tas nevēlas izmantot likuma pantā 20.1 pantā noteiktās tiesības saņemt nodokļa pārmaksas automātisko atmaksu.”

1. 29.1pantā:

papildināt pantu ar trešo un ceturto daļu šādā redakcijā:

“3. Valsts ieņēmumu dienests līdz taksācijas gadam sekojošajā gada 1. maijam informē maksātāju, ka maksātājam Valsts ieņēmumu dienesta elektroniskās deklarēšanas sistēmā ir pieejama deklarācijas aizpildīšanai nepieciešamā valsts informācijas sistēmās esošā informācija un Valsts ieņēmumu dienests ir aizpildījis tās deklarācijas sadaļas, par kurām informācija ir pieejama valsts informācijas sistēmās, kā arī aprēķinājis rezumējošā kārtībā budžetā maksājamo nodokļa summu. Ja taksācijas gada ienākumi pārsniedz likuma “Par valsts sociālo apdrošināšanu” noteikto obligāto iemaksu objekta maksimālo apmēru, Valsts ieņēmumu dienests informāciju maksātājam nosūta līdz taksācijas gadam sekojošajā gada 1.jūnijam.

4. Valsts ieņēmumu dienests šā likuma 20.1 pantā noteikto nodokļa pārmaksas automātisku atmaksu veic pēctaksācijas gadā no 1. oktobra līdz 31. decembrim.”;

1. papildināt 30. pantu ar 9.punktu šādā redakcijā:

“9) dzēst Valsts ieņēmumu dienesta informāciju sistēmā esošo informāciju par attaisnotajiem izdevumiem par maksātāju, kurus Valsts ieņēmumu dienests ir saņēmis no šā likuma 10.panta pirmās daļas 2., 5. un 6.punktā minēto pakalpojumu sniedzējiem, iesniedzot Valsts ieņēmumu dienestā iesniegumu.”;

1. 32.pantā:

izteikt pirmo daļu šādā redakcijā:

“1. Par informatīvo deklarāciju — šā likuma 17.panta sestajā, septītajā, vienpadsmitajā, 11.1 daļā un 29.panta pirmās daļas 5. un 6.punktā noteikto pārskatu — iesniegšanas termiņu neievērošanu darba devējam (ienākuma izmaksātājam) piemērojama likumā “Par nodokļiem un nodevām” noteiktā administratīvā atbildība.”;

papildināt otro daļu aiz vārdiem “likumā “Par nodokļiem un nodevām” noteiktā” ar vārdiem “administratīvā procesa ietvaros paredzētā”;

1. 32.1 pantā:

izteikt trešo daļu šādā redakcijā:

“3. Par deklarācijas, deklarācijas par ienākumu no kapitāla pieauguma un informatīvo deklarāciju — šā likuma 17.panta 9.1, vienpadsmitajā un 11.1 daļā, 18.panta sestajā daļā un 28.panta 7.punktā noteikto paziņojumu — iesniegšanas termiņu neievērošanu maksātājam piemērojama likumā “Par nodokļiem un nodevām” noteiktā administratīvā atbildība.”;

papildināt pantu ar ceturto daļu šādā redakcijā:

“4. Ja pēc nodokļa pārmaksas automātiskās atmaksas veikšanas Valsts ieņēmumu dienesta rīcībā ir saņemta informācija, kas apliecina, ka maksātājam nebija tiesības uz pārmaksātā nodokļa automātisko atmaksu, maksātājam ir pienākums 30 dienu laikā (no dienas, kad maksātājs saņēmis Valsts ieņēmumu dienesta elektroniskajā deklarēšanas sistēmā Valsts ieņēmumu dienesta paziņojumu par minēto faktu) iemaksāt budžetā nepamatoti izmaksāto nodokļa pārmaksas summu.”;

1. 38.pantā:

papildināt otro daļu aiz vārdiem “pārskatu, paziņojumu un citu likuma piemērošanai nepieciešamo dokumentu” ar vārdiem “izņemot paziņojuma par fiziskajai personai izmaksātajām summām”;

papildināt pantu ar trešo daļu šādā redakcijā:

“3. Ministru kabinets nosaka paziņojumā par fiziskajai personai izmaksātajām summām iekļaujamo informāciju.”.

1. Pārejas noteikumos:

papildināt 44.punktu aiz skaitļa “2020.” ar skaitļiem un vārdu “2021., 2022. un 2023.”;

papildināt pārejas noteikumus ar 145., 146., 147., 148., 149., 150., 151., 152., 153. 154., 155., 156. un 157. punktu šādā redakcijā:

“145. Dividendēm, nosacītajām dividendēm un dividendēm pielīdzināmajam ienākumam, kas radies veicot mikrouzņēmumu nodokļa maksātāja saimnieciskās darbības ienākumu (peļņas) sadali, ja šis saimnieciskās darbības ienākums (peļņa) radies līdz 2020.gada 31.decembrim, nepiemēro šā likuma 9.panta pirmās daļas 2.1 punktā noteikto atbrīvojumu.

146. Likvidējot mikrouzņēmumu, likvidācijas kvotai (nesadalītās peļņas apmērā, kas radusies līdz 2020.gada 31.decembrim) nepiemēro šā likuma 9.panta pirmās daļas 2.2 punktā noteikto atbrīvojumu.

147. Ar iedzīvotāju ienākuma nodokli neapliek dividendes, dividendēm pielīdzināmu ienākumu vai nosacītās dividendes, ja par aprēķinātajām dividendēm, dividendēm pielīdzināmu ienākumu vai nosacītajām dividendēm uzņēmuma līmenī no peļņas daļas, no kuras tiek maksātas dividendes, dividendēm pielīdzināms ienākums vai nosacītās dividendes, ja Latvijas Republikā ir samaksāts mikrouzņēmumu nodoklis saskaņā ar Mikrouzņēmumu nodokļa redakciju, kas ir spēkā no 2021.gada 1.janvāra.

148. Grozījumi šā likuma 9. panta pirmajā daļā attiecībā uz tās papildināšanu ar 45. punktu ir piemērojami ienākumiem, kas gūti, sākot ar 2020. gada 1.janvāri.

149. Grozījumi šā likuma 10.panta 1.4 daļā un 14.panta 1.1 daļā ir piemērojami par attaisnotajiem izdevumiem, kas radušies, sākot ar 2020. gada 1.janvāri.

150. Piemērojot šā likuma 11.10 pantu ar 2021.gadu, maksātāji, kas patentmaksas maksājumu par 2021.gadu ir veikuši līdz 2020.gada 31.decembrim, patentmaksas režīmu varēs piemērot arī 2021.gadā periodā, par kādu tika veikta patentmaksa, bet ne ilgāk kā līdz 2021.gada 31.decembrim. Maksātāji, kas piemēro patentmaksas režīmu 2021.gadā, attiecībā uz patentmaksām piemēro likuma “Par iedzīvotāju ienākuma nodokli” normas redakcijā, kas bija spēkā līdz 2020.gada 31.decembrim.

151. Ja maksātājs šā likuma 19. panta piektajā daļā noteiktajā termiņā nav iesniedzis deklarāciju par 2018. un 2019. gadu (vai par kādu no šiem gadiem), Valsts ieņēmumu dienests līdz 2021.gada 1.martam aizpilda tās deklarācijas sadaļas, par kurām informācija ir pieejama valsts informācijas sistēmās, kā arī aprēķina rezumējošā kārtībā budžetā maksājamo nodokļa summu un paziņo maksātājam. Ar šo paziņošanu tiek uzskatīts, ka deklarācija ir iesniegta.

152. Grozījumi šā likuma 19. panta 5.4 daļā, 20. panta otrajā daļā un 29.1 panta trešajā daļā ir attiecināmi uz deklarācijām par 2020. gadu un turpmākiem gadiem.

153. Šā likuma 19. panta 10.3, 10.4 un 10.6 daļa piemērojama ar 2022. gada 1. janvāri par 2022.taksācijas gadu un turpmākajiem gadiem.

154. Šā likuma 19. panta 10.5, 10.7 daļa un 30.panta 9.punkts piemērojams ar 2022. gada 1. janvāri .

155. Šā likuma 19.panta 4.2daļa, 20.1 pants, 28.panta 19.punkts, 29.1 panta ceturtā daļa, 32.1panta ceturtā daļa piemērojama nodokļa pārmaksām, kuras nosaka rezumējošā kārtībā, aprēķinot nodokli par 2022. taksācijas gadu un turpmākajiem gadiem.

156. Grozījumi šā likuma 38.panta otrajā daļā un 38.panta trešā daļa stājas spēkā 2022.gada 1.janvārī.

157. Nodokļa maksātājs, lai saņemtu nodokļa pārmaksas automātisku atmaksu 2023. gadā par 2022. gadu, Valsts ieņēmumu dienesta elektroniskās deklarēšanas sistēmā likuma 20.1 panta ceturtajā daļā noteikto informāciju sniedz līdz 2023. gada 30. septembrim.”.

Likums stājas spēkā 2021. gada 1. janvārī.

Finanšu ministrs J.Reirs